b'\n_START_ARTICLE_\nTermoluminiscenca\n_START_PARAGRAPH_\nTermoluminiscenca je vrsta luminiscence, pri kateri je absorbirana svetloba oddana zaradi segrevanja._NEWLINE_Pri nekaterih mineralih, kot je fluorit, so dolo\xc4\x8dene napake v kristalnem sistemu, ki motijo regulacijo elektri\xc4\x8dnega polja. Pri obsevanju z ionizirajo\xc4\x8dim sevanjem, naravno zaradi kozmi\xc4\x8dnih \xc5\xbearkov in naravno prisotnih radioaktivnih elementov, preidejo elektroni v vzbujenem stanju, kjer se lahko prosto premikajo (so torej prosti elektroni). Ve\xc4\x8dina se jih rekombinira z ioni v kristalu, nekaj pa je ujetih v metastabilnem stanju zaradi napak v zgradbi kristala. Pri segrevanju elektroni prejmejo potrebno energijo za pobeg iz tega stanja in se rekombinirajo z ioni; tako preidejo v osnovno stanje, prese\xc5\xbeek energije pa je oddan v obliki fotona.'